Diari Oficial de la Generalitat Valenciana


Sumari del DOGV 7297, del 17-06-2014 (2014/5266)

Subhasta d'un bé immoble a Gandia.
----------------------------------

### Dades del document

Número de DOGV
:   7297

Data del DOGV
:   17-06-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/5266


Organisme emissor
:   Notaria de Maria Teresa Marin Garrido

Tipus de document
:   Subhasta

Subhasta d'un bé immoble a Gandia. [2014/5266]  
María Teresa Marín Garrido, notària del Col·legi de València amb residència a Gandia, faig saber:  
Que en la meua notaria es du a terme venda extrajudicial, conforme a l'article 129 de la Llei Hipotecària, de la finca següent:  
Número dos: urbana, vivenda apariada, de tipus B, del complex immobiliari siti al Grau de Gandia, avinguda del Mar, sense número; sobre una parcel·la comuna de mil huit-cents metres i vint decímetres quadrats.  
És la segona per l'esquerra, segons es mira des del carrer de situació i està adossada a la vivenda tipus A.  
L'accés a la planta de semisoterrani, tant de vianants com rodat per a vehicles, és independent i es realitza per mitjà de rampa, des del seu carrer de situació. L'accés a la vivenda és també independent, des del respectiu carrer de situació. Hi ha comunicació vertical interior, per mitjà d'escala entre totes les plantes.  
Consta de planta semisoterrani, destinada a garatge o altres usos permesos, i a vestíbul d'accés a la planta baixa; planta baixa i planta primera alta, destinades a vivenda.  
Es distribuïx en: (en planta baixa), porxe, passos, saló menjador, lavabo, cuina amb estenedor, i un dormitori; (en planta alta), tres dormitoris i dos banys, un d'estos incorporat al dormitori principal; hi ha a més dos terrasses descobertes, anterior i posterior.  
Té una superfície útil de cent setanta metres i seixanta-quatre decímetres quadrats (dels quals 72,36 metres quadrats corresponen al semisoterrani; 56,85 metres quadrats, a la planta baixa, i 41,43 metres quadrats, a la planta alta); la construïda és cent noranta-huit metres i quaranta-quatre decímetres quadrats (dels quals 83,86 metres quadrats corresponen al semisoterrani; 62,23 metres quadrats, a la planta baixa, i 52,35 metres quadrats, a la planta alta). La terrassa descoberta mesura cinquanta-huit metres i quaranta-cinc decímetres quadrats.  
Li correspon el dret d'ús exclusiu i perpetu sobre una zona o porció de terreny que la circumda de dos-cents dènou metres i setanta-set decímetres quadrats.  
Limita l'edificació per tots els seus costats amb la seua zona de terreny assignada en ús exclusiu, excepte per l'esquerra entrant, per on limita amb la finca anterior, A. Limita tal zona d'ús exclusiu: al davant, carrer de situació; a la dreta entrant, vivenda tipus C; a l'esquerra, vivenda tipus A; i al darrere, límits generals del conjunt.  
Quota: 12,88 per cent.  
Inscrita en el Registre de la Propietat de Gandia número u, al tom 1972, llibre 1200, foli 20, finca 90523.  
Integració. Formen part en règim de propietat horitzontal del complex immobiliari, a Gandia, Grau, avinguda del Mar, amb set vivendes, unifamiliars, dos d'estes apariades i les altres cinc aïllades. Les vivendes apariades consten de planta de semisoterrani, i plantes baixa i primera alta; les vivendes aïllades consten de planta de semisoterrani, planta baixa i aprofitament de les golfes.  
Condicions de la subhasta (que serà única)  
Lloc: en la meua notaria, sítia a (46088) Gandia (València), passeig Germanies, número 45, escala 6a, 1r.  
Dia i hora: el dia 30 de juliol de 2014, a les 12.00 hores.  
Tipus: quatre-cents catorze mil cinc-cents quaranta-cinc euros i tretze cèntims d'euro (414.545,13 ?).  
Documentació i advertències  
Tota la documentació i la certificació registral a què es referixen els articles pertinents del Reglament Hipotecari poden consultar-se en la indicada notaria en horari d'oficina.  
S'entendrà que tot licitador accepta com a suficient la titulació. Les càrregues, els gravàmens i els assentaments anteriors a la hipoteca que s'execute continuaran subsistents.  
Condicions per a participar  
Consignar prèviament, en el compte de la notaria designada a este efecte, una quantitat equivalent al 5 per cent del tipus de la subhasta i presentar el resguard del depòsit. Podran fer-se postures per escrit, en plec tancat, i s'ha d'adjuntar el justificant del depòsit previ fins al moment de la subhasta.  
Identificar-se de forma suficient.  
  
Gandia, 5 de juny de 2014.- La notària: María Teresa Marín Garrido.